alibayram/wikipedia-40-langs huggingface dataset:
نجاة الصغيره

نجاة الصغيره Nagat Elsaghira مغنيه مصريه اتولدت ف مصر ف  القاهره ف حى عابدين، سنة 1936. اسمها الحقيقى ”نجاة حسنى البابا “.

حياتها 
نجاه من عيله فنيه. أبوها" كان بيشتغل خطاط، و كان برضه بيحب الفن، و أختها الفنانه "سعاد حسنى"، و اخوها "عز الدين حسنى" عازف الكمنجه، و كان بيشتغل ف فرقة  "ام كلثوم"، و هو ملحن برضه فى الراديو. اتسمت نجاة الصغيره عشان نجاة على كانت مشهوره فى الوقت دا. نجاه ابتدت حياتها الفنيه و هيه طفله سنها 5 سنين فى محطه الراديو و كان دا فى حفله من حفلات نادى المزيكا الشرقى.

جواز 
اول جواز لما كان عندها 17سنه.فى31 ديسمبر سنة 1955 نجاة اتجوزت كمال منسى مهندس زراعى صاحب أخوها الكبير عز الدين وخلفت منه ابنها الوحيد وليد بس اتطلقو سنة 1960 . نجاه اتجوزت تانى سنة1967 من المخرج حسام الدين مصطفى و اتطلقت و استنت من غير جواز .

اشهر اغانيها 
نجاة غنت لملحنين كبار، ف بداية مشوارها الفنى غنت ل "زكريا أحمد"، و "احمد صدقى"، و "محمود الشريف"، و اخوها "عز الدين حسنى"، و "رؤوف ذهنى" و غيرهم. غنت ل محمد عبد الوهاب لحن "كل دا كان ليه" . غنت للملحنين: سيد مكاوى، و حلمى بكر، و بليغ حمدى، و كمال الطويل، و  محمد الموجى، و هانى شنوده. دربها أخوها الكبير "عز الدين" علا حفظ اغانى ام كلثوم اللى نجحت ف تقليدها بإتقان، و دا لفت انتباه الصحفى فكرى اباظه اللى طلب من الحكومه انها ترعاها

 بان عليا حبه
 دوارين ف الشوارع
 إللا انت
 ساعة ما بشوفك جنبى
 طاير يا حمام
 ليله من الليالى
 مش هاين اودعك
 مهما الايام تعمل فينا
 اوصفو لى الحب
 غريبه منسيه
 اسهر وانشغل انا
 كلمنى عن بكره
 سماره
 دوبنا ياحبايبنا
 ايظن
 نادانى الليل
 الهى ما اعظمك
 ياقلبك
 يا نيل يا سمرانى
 حبيبى سامعنى
 فى وسط الطريق
 شكل تانى
 القريب منك بعيد
 لا تكذبى
 ساكن قصادى
 كل شىء راح
 الى حبيبى
 اسـتننانى
 ماذا اقول له
 اسألك الرحيلا
 لاتنتقد خجلى
 انا بعشق البحر
 عيون القلب
 يا سلام عليك
 نادانى الليل
 يا هاجر بحبك
 الليله دى
 ع اليادى اليادى
 اما غريبه
 الجيل الصاعد مع فنانين تانيين
 الوطن الاكبر مع فنانين تانيين

اشهر افلامها 

 ابنتى العزيزه
 بنت البلد
 جفت الدموع
 الشموع السوداء
 شاطئ المرح
 7 ايام فى الجنه
 غريبه(فيلم)
 القاهره فى الليل
 هديه
 محسوب العائله
 الكل يغنى

مسلسل راديو 
 سماح
 البنات المدبح
 سهرة تليفزيونية باسم دعاء

صور

شوف كمان 
شخصيات مصريه مشهوره

مغنيات مصريات
ممثلات مصريات
مصريين سوريين
قاهريين
ناس من عابدين
كلية فيكتوريا

كليه ڤيكتوريا، اسكندريه، Victoria College, Alexandria هى واحده من اقدم المدارس الانجليزية الموجوده فى مدينه اسكندريه فى مصر، و بتدرس باللغة الانجليزيه كلغه اساسيه، وكليه فيكتوريا بتتسمى باسم الملكه ڤيكتوريا ملكه بريطانيا. بتعتبر هى و كلية سان مارك من اعرق و اقدم المدارس اللى اتبنت فى تاريخ اسكندريه.الكلية كانت للبنين و البنات و بعدين بقت للبنين بس فيه بنات بيدرسوا فى الكلية فى النظام الثانوية عامة الانجليزى IG و الدبلومة الامريكيه. الكلية ليها فرع فى القاهرة.

التاريخ 
اتئسست سنة 1902 فى اسكندرية بقرار من الحاكم البريطانى لمصر وقتها ايفريل بارينج عشان تعلم الانجليز و بقية الاجانب اللى عايشين فى مصر و للمصريين الانجليزى. على وقت الحرب العالميه التانيه المدرسه اخدت شعبية جامد وسط الامرا و الملوك حولين العالم و اتعرفت انها مدرسة الامرا و الملوك و الباشوات و الطبقات الغنيه. المدرسه فضلت تحت رعاية بريطانيا لحد سنة 1956 و حصل العدوان الثلاثى على مصر و بقت المدرسه تبع لوزارة التربية و التعليم. المدرسة بتدرس اغلب موادها لحد دلوقتى بالانجليزى،..

من اشهر خريجين الكلية 

 احمد رمزى الممثل المصرى
 ادوارد سعيد كاتب فلسطينى
 اسماعيل شيرين
 آندريه بولافى
 أندريه سند
 توفيق صالح مخرج مصرى
 جورج أنطونيوس
 جورج فالاسوبولوس
 جيلبيرت دي بوتون
 الحسين بن طلال ملك الأردن
 رعد بن زيد
 زيد الرفاعى
 زيد بن شاكر
 سمير صبرى الممثل المصرى
 سيميون التانى ملك بلغاريا
 شادى عبد السلام مخرج مصري
 عبد الاله ولي عهد العراق .
 عدنان الباجة جـى سياسى عراقى
 عدنان خاشقجى
 عمر الشريف ممثل عالمى
 محمد سلماوى كاتب مصرى
 كمال أدهم (صهر الملك فيصل ورئيس المخابرات السعودية السابق)
 مايكل فرانسيس عطيه
 يوسف شاهين مخرج مصرى

مدارس مصريه
مدارس اسكندريه
مبانى اسكندريه
عبد العزيز محمود

عبد العزيز محمود (1914 - 1991) مطرب مصرى من مواليد سنه 1914 فى الحرزيه, فى سوهاج فى الصعيد. اسمه عبدالعزيز محمود الخناجرى, اتوفى فى 26 اغسطس سنه 1991
 مطرب و ملحن اغانى شعبيه خفيفه
 اشتغل فى شركه ”شل“ لحد ما اتصاب بكسر فى رجله, فاستغنت عنه الشركه
 احترف حرفه البمبوطيه, و كان معروف فى بورسعيد بخفه الدم و الصوت الحلو
 ابتدى فى التفرغ للغنا كمهنه للرزق
 اشتهر بالغنا فى الافراح و الموالد
 سمع صوته الاستاذ مدحت عاصم - رئيس قسم الموسيقى و الغنا فى الراديو فاعتمده فى الراديو و قدم ليه اول لحن سنه 1937
 غنى و لحن اغلب اشكال الغنا الشعبى و العاطفى و الوطنى
 كل اللى غناه كان من الحانه

حياته 
عبد العزيز محمود كان ممثل و مطرب شعبى و ملحن مصرى, من مواليد سوهاج بصعيد مصر, قرر يهرب من سوهاج عشان يحترف الغنا, نصحه الموسيقار مدحت عاصم يروح القاهره و يتقدم لاختبارات الاصوات, قدم كتير من الاغانى و المقطوعات الموسيقيه البسيطه, و شارك فى كتير من الاعمال الفنيه, و من ابرز افلامه (منديل الحلو, اسمر و جميل, شباك حبيبى).

اهم اغنياته 

 منديل الحلو
 تاكسى الغرام
 يا ليل يا ابو الليالى
 شباك حبيبى
 يا مزوق يا ورد فى عوده
 كعبه محنى
 مكاحل مكاحل
 يا نجف بنور
 وصفولى حسنك
 لوليتا
 مرحب شهر الصوم
 خد الجميل
 بلديه وحبيبى
 ياسمر يا جميل
 ياشبشب الهنا
 اسمر وجميل ولازيه جميل
 جلاب الهوى

افلامه 
دى الأفلام اللى ظهر بيها عبد العزيز محمود، أددى فى بعضها دور البطولة (زى فيلم منديل الحلو)، وظهر فى بعضها مغنى بس (زى فيلم قلبي دليلي).

الحانه لمطربين ومطربات 

 كارم محمود - قد كمال الانس - من اشعار امير الشعراء احمد شوقى
 شفيق جلال - باقى دقيقه - من كلمات حسيب غباشى
 شاديه - ماتهونشى عليا - من كلمات مامون الشناوى
 ان فات عليك الهوى- من كلمات مامون الشناوى
 ياللى انت قلبك - كلمات على السوهاجى
 فايزه احمد - من الريح ماتنام - كلمات محمد اسماعيل
 دى القمره - للشاعر مصطفى عبد الرحمن
 هــدى سلطان - خلاص يا دنيا - كلمات على السوهاجى
 انا انت - مامون الشناوى
 يا تاكسى الغرام - كلمات جليل البندارى

شوف كمان 
شخصيات مصريه مشهوره

لينكات برانيه

مصادر 

مواليد 1914
وفيات 1991
مغنيين مصريين
ممثلين مصريين
سوهاجيين
ناس من جرجا
لوم الضحيه الثيولوجى

لوم الضحيه الثيولوجى Victim Blaming Theology ، هو اسلوب بيستغل بيها رجال الدين غريزة الخوف الانسانى لتدجين الوعى عند الشخص عشان يخليه يسلم للى بيوعظ. فيه وعاظ دينيين بيستخدموا الاسلوب ده لتخويف الناس من العقاب الفورى اللى ممكن يحصل مع أول بادرة ذنب. بترجع النوعيه دى من الوعاظ الكوارث الطبيعيه زى الزلازل و الأعاصير لذنوب الناس اللى بيتعاقبو عليها فبيحولوا الضحيه لمذنب و بيلوموه ، مثلاً المبشر الانجيلى الامريكى بات روبيرتسون Pat Robertson قال إن سبب زلزال هاييتى فى يناير 2010 كان سببه تحالف الهايتيين مع الشيطان من متين سنه فصابتهم لعنه ابديه، و فى ابريل 2010 اعلن رجل دين ايرانى ان لبس الستات الايرانيات هدوم " مش لايقه " بيسبب كوارث طبيعيه زى الزلازل و انه سبب الزلالزل اللى حصلت وقتها فى ايران.

بيقول الكاتب محمد حسن علوان ان فيه وعاظ بيستخدمو المناوره القديمه دى لتخويف الناس بالإستناد على قوى الطبيعه. و إن لو رجعنا للتحليلات الاجتماعيه الممكنه حا نلاقى ان ذنوب الناس فى الحقيقه ما بتستفزش الاله لكن بتستفز الوعاظ اللى بيعتبرو انصراف الناس عن مواعظهم تهديد لمكانتهم الاجتماعيه و هيمنتهم الروحانيه على المجتمع . و لما بتضيع من الوعاظ السلطه القانونيه اللى بتديهم فرصة معاقبة المذنبين مباشرة على اهانتهم الاجتماعيه المش مباشره بسبب انصرافهم عن مواعظهم ، بيستخدمو الموروث الثيولوجى فى الربط بين ذنوب الناس اليوميه و الكوارث الطبيعيه و بكده بيحافظو على مقاليد سلطتهم الاجتماعيه.

لوم الضحيه الثيولجى بيستخدم كمان لتحقيق اهداف سياسيه. فى العصور الوسطى استخدم القساوسه فى اوروبا تخويف الناس لتحفزيهم للانضمام للحروب الصليبيه و صوروا للناس ان الانضمام للحروب الصليبيه بيمسح الذنوب اللى عملوها فى حياتهم و فى حالات الهزايم العسكريه كانوا بيقولولهم ان السبب هو عدم رضا الرب عنهم بسبب الذنوب اللى بيعملوها.

إقرا كمان :
 عصور الظلام
 السحر (ويتشكرافت)

فهرست

مصادر 
 جريدة الوطن، العدد 3401، 21 يناير 2010.
 The Telegraph, 19 April 2010

لينكات خارجيه 
 محمد حسن علوان : وعاظ الكوارث ...
 سى.ان.ان : بات روبيرتسون بيقول إن هاييتى بتتعاقب على "تحالف مع الشيطان" ( انجليزى)...
  Extramarital sex 'causes more earthquakes', Iranian cleric claims

سوسيولوجيا
اديان
يوديت لايستر

يوديت لايستر (بالهولاندى:Judith Leyster) - (هارليم ، 28 يوليه 1609 - هيمستيديه ، 10 فبراير 1660) كانت رسامه من العصر الدهبى فى هولاندا.

مصادر 

رسامين نيديرلانديين
مواليد 1609
وفيات 1660
اورفيوس

اورفيوس (باليونانى:Ορφεύς) هو بطل اسطورى من الابطال الخارقين فى الميثولوچى اليونانى. و هبته الالهه مواهب موسيقيه فوق العاده.اورفيوس كان ابن ربة الشعر الملحمى كاليوبى و اوياجروس ملك تراكيا.فى اساطير كتيره يتدور كلها حوالين عذوبة صوته و جمال عزفه على الالات الموسيقيه و خصوصوا على القيثاره.بيقولو ان اول قيثاره فى حياته كانت هديه من الاله ابولو و ان من كتر حلاوة غناه كان الطير و الشجر و الحجاره والحيوانات بتترقص و بتتمايل على الحانه.

ميثولوجيا يونانيه
الجمعيه الطبيه القبطيه ببريطانيا

الجمعيه الطبيه القبطيه ببريطانيا (Coptic Medical Society U K) مقرها المملكه المتحده ا اتاسست سنه 2003 فى لندن

اهداف الجمعيه 

 دعم الدكاتره و دكاترة الاسنان و الصيادله فى المملكه المتحده
 دعم طلبة الطب و الاسنان و الصيدله فى المملكه المتحده
 مناقشة مختلف الوسايل الأخلاقيه و المعنويه, و الطبية, و المسائل الروحيه, حسب الاحتياج
 مساندة العيانين و المستشفيات المسيحية فى مصر
 التواصل مع الجمعيات الطبيه فى البلاد التانيه
 المحافظه على الحوار مع الدكاتره الأقباط فى مصر عشان خاطر المنفعه المتبادله
 تجميع و نشر الCV للدكاتره المصريين المميزين
 الرئيس الشرفى البروفيسور السير مجدى يعقوب

سايتات 

الجمعيه الطبيه القبطيه 

اطبا مصريين
تاريخ مصر القبطيه
سنمار

جزاء سنمار ده مثل بيحكى عن شخصية واحد كان اسمه سنمار و كان مهندس كبير جدا و كان غالبا رومانى (رومى عند نطق العرب) فطلب منه ملك عربى انه يبنى ليه قصر جميل فبالفعل بنى سنمار قصر الخورنق للملك و هوا على مسافة ميل شمال مدينة النجف و بعد لما خلص سنمار القصر فالملك و هوا بيتفرج على القصر مع سنمار بعد لما خلص القصر رماه الملك منه. و بترمز حكاية سنمار للخيانه و نكران الجميل.
 و عموما حصل اختلافات كتيره عن شخصية سنمار و عن اصله سواء رومانى اوغير و هوا على اى حال مثل و اخف فى الفاظه من المثل المصرى اللى بيقول الكلب مايعضش الايد اللى تتمد ليه.

ثقافة مصر
امثال شعبيه
نقطة الضعف

نقطة الضعف

كلمات الاغنيه 

غصب عني يا حبيبي .. مهما اقول حابعد واخبي

بالقى روحي باحن لك .. و اشتاق لحبي غصب عني

غصب عني كمان باصدق حسن ظني

و اطوي شكي فيك و حيرتي بالتمني

و اعمل ايه وياك و حبك اقوى مني

اد ما ارادتي اوية .. اد ما دموعي ابية

نقطة الضعف اللى فيا .. هى قلبي و انت قلبي

اشتياقي يا حبيبي و انت غايب .. اشتياق فوق اشتياق كل الحبايب

بس عزة نفسي بتخليني اداري .. و اقدر اصبر و ابتسم فى عز ناري

يجرى ما يجرى .. و ما حدش عنده فكرة

و الحقيقة اني بادوب لهفة و حنين

و انتظار على نار و افكار حيرانين

بتغالبني الوحدة و انا مع ناس كتار

و يصاحبني السهد لحد بالنهار

و الدقيقة تمر عليا سنين كتار

كل ده و انت بعيد

و اما بتعود من جديد .. كل ثانية تبقى عيد

الحياة بترد فيا .. و السماح يغلب عليا

اد ما ارادتي قوية .. اد ما دموعي ابية

نقطة الضعف اللى فيا .. هى قلبي و انت قلبي

نقطة الضعف اللى فيا .. عذبتني

حملتني فوق ما يقدر حد يتحمل ضنى

وصلتني اعيش لك انت و انسى لحد مين انا

وامشي ورا قلبي و غرامه فى الضلوع

زي طيران الفراشة عالشموع

باعرف اني اروح و ما اعرفش الرجوع

عايز اكتر من كده ايه

انت شفت الحب ده الا معايا

ليه ما بتقدرش ليه

و انا م البداية باحبك حب لسه ما اتعرفشي

و اخاف عالحب مين حب و ما خافشي

يا حبيبي يا حبيبي

زي موج البحر ما بيرجع لبحره باعود اليك

يا حبيبي يا حبيبي

زي ما يخاف اللى تاهت نفسه منه باخاف عليك

و اعمل ايه .. اعمل ايه

اعمل ايه لما عواطفي بتعاندني و بتراضيك

اعمل ايه و انا سر ضعفي رأفة بيك من حبي فيك يا حبيبي

نقطة الضعف اللى عندي كان منايا تبقى عندك

و اللى باشعر بيه لوحدي

انت تشعر بيه لوحدك

كان منايا يا منايا يغيرك عطفي و حناني

كان منايا تبقى ارحم ما فى زماني

بس يا خسارة

التمني عاش تمني

و الحياة ما بتديناش كل الاماني

اد ما ارادتي قوية .. اد ما دموعي ابية

نقطة الضعف اللى فيا .. هى قلبي و انت قلبي

اغانى باللغه المصريه
محمود احمدى نجاد

محمود احمدي نِجَاد (بالفارسى: محمود احمدی‌نژاد ||) رئيس سابق لايران و استاذ جامعة و سياسى إيرانى . بقى رئيس البلدیة فى طهران، ثم اصبح رئيس جمهورية إيران الاسلامية من 2 اغسطس 2005 بعد تغلبه على المرشح المنافس ”هاشمى رفسنجانى“ فى المرحلة الثانية من الانتخابات الرئاسية.

تمت إعادة انتخابه فى 12 يونيه 2009 بعد فوز مشكوك فيه و مثير للجدل بنسبة 62,63% على المرشح المنافس ”مير حسين موسوى“ الذي كان سببًا لأعمال عنف بين الامن و المدنيين.
تحول أحمدى نجاد من استاذ جامعة ينتمى لطبقة فقيرة لمكتب تعزيز الوحدة بعد الثورة الاسلامية فى إيران ، ثم تم تعيينه حاكم إقليم، بس فقد شعبيته و رجع للتدريس.

مصادر 

 
مواليد 1956
رؤساء ايران
سياسيين ايرانيين
شيعه ايرانيين
مير حسين موسوى

مير حسين موسوى خامنه (اذربايجانى: Mir Hüseyn Musəvi) (2 مارس 1942)، سياسي إيراني داعم للثورة الاسلامية فى إيران.

وزير للخارجية 
بعد نجاح انتصار الثورة اتعين وزير للخارجية فى حكومة محمد علي رجائي فى 1981م.

رئيس الوزرا 
كان رئيس الوزرا وقت الحرب العراقية الإيرانية (قبل لغي المنصب فى دستور 1989م) و بیتكرم لنجاحه فى إدارة الاقتصاد وقت الحرب، و هو عضو فى مجمع تشخيص مصلحة النظام.

انتخابات 2009 
ساب السياسية تقريباً عشرين سنة، و رجع بعدها و رشح نفسه لانتخابات 2009م من التيار الإصلاحي، وانسحب لصالحه الرئيس الإيراني الأسبق محمد خاتمى، و لقى دعم ”هاشمى رفسنجاني“ رئيس مجلس الخبرا و رئيس مجمع تشخيص مصلحة النظام. طعن فى نتايج الانتخابات اللى إتعملت فى يونيه 2009م وإبتدا يقود تظاهرات فى الشارع ضد الانتخابات لصالح المرشح محمود احمدي نجاد، و بيدعمه فى الاتجاه ده عدد من آيات الله فى قم، من ابرزهم آية الله العظمى حسين على منتظرى، اللى إتوفي قبلها بـ شهر.

مواليد 1942
رؤساء وزرا ايرانيين
وزرا ايرانيين
سياسيين ايرانيين
حرب الخليج الاولانيه
احمد عز

احمد عز (اتولد فى يناير 1959) هو راجل اعمال و صناعه و سياسى برلمانى مصرى. حول عمله التجارى لعمل تصنيع ففتح مصانع لتصنيع الحديد هى اكبر مصانع للحديد فى الشرق الاوسط فبقت مصر ما بستوردش الحديد من الخارج لكن بتصنعه و بتصدره. غير ان المصانع دى بقت بتستوعب اعداد كبيره من الايد العامله المصريه اللى بتساهم فى تقليل البطاله فى مصر.

ثروة احمد عز ماهياش كاش وفلوس لكن ممتلكات مش متحركه و اسهم فى البورصه.

 كان عازف درامز فى فرقة طيبة الغنائية لما كان فى الجامعة.
 واخد بكالريوس هندسة قسم مدنى من جامعة القاهرة سنة 1982
 شاغل منصب امين التنظيم بالحزب الوطني الديمقراطي
 عضو امانة السياسات فى الحزب الوطني الديمقراطي الحزب الحاكم فى مصر
 ريس اتحاد مصنعيين الصلب العرب
 عضو فى مجلس الشعب المصرى عن دايرة السادات-سرس الليان-منوف من سنه 2000
 ريس مجموعة شركات عز الصناعية واللي بتضم:

-شركة العز الدخيلة للصلب بالاسكندرية و اللى كان اسمها شركة الاسكندرية الوطنية للحديد والصلب. مصانعه هى اكبر منتج للحديد فى الشرق الاوسط

-شركة عز لصناعة حديد التسليح فى مدينة السادات

-عز لمسطحات الصلب بالسويس

-مصنع البركة بالعاشر من رمضان

-شركة عز للتجارة الخارجية

-شركة العز للسيراميك و البورسلين ((الجوهرة))

 استقال من امانة الحزب الوطنى يوم 29 يناير سنة 2011 بعد مظاهرات شعبيه كبيرة تزامنا مع انتهاء حكومة رجال الاعمال ، و اتمنع سفره بره مصر و اعتقل للتحقيق معاه بخصوص مخالفات ممكن يكون عملها.

شوف 
 
ليستة اغنية مصر سنة 2009

لينكات برانيه 
 حديدعز 

مواليد 1959
احمد عز
مليارديرات مصريين
برلمانيين مصريين
مهندسين مصريين
غاسلين اموال
سياسيين من الحزب الوطنى الديمقراطى
مصريين ضد ثورة 25 يناير
مجلات الأطفال فى مصر

مجلات الاطفال فى مصر

 روضة المدارس المصرية صدرت باشراف رفاعه الطهطاوى 1870 و كانت اول مجله مصريه بتصدر للطفل المصرى.
 جورنال المدرسة كانت تانى مجله مصريه للطفل ، اصدرها سنه 1893 الزعيم مصطفى كامل
 مجلة الأولاد اول مجله تجاريه للاطفال فى مصر اصدرها اسكندر مكاريوس سنة 1923
 مجلة الكتكوت أصدرتها دريه شفيق سنة 1946
 مجلة مدارس الاحد اصدرها مسعد صادق سنه 1947
 مجلة بابا شارو اصدرها الاذاعى محمد محمود شعبان وصدرت سنة 1948
 مجلة سندباد أصدرتها دار المعارف سنه 1952
 مجلة على بابا
 مجلة سمير أصدرتها دار الهلال سنة 1956
 مجلة ميكى الطبعه المصريه بترخيص من شركة والت ديزنى من سنه 1956. بتصدرها دلوقتى دار نهضة مصر
 مجلة كروان مجله ليها طابع مصرى ، صدرت سنة 1963
 مجلة قطر الندى
 مجلة وينى عن دار نهضة مصر
 مجلة صندوق الدنيا لأطفال الابتدائى بالتعاون مع مؤسسة فرانكلين صدرت سنة 1977
 مجلة علاء الدين بتصدر عن مؤسسة الاهرام من سنة 1994
 مجلة بلبل بتصدر عن دار اخبار اليوم من سنة 1998
 مجلة توت: طلعت بعد لمس الحاجة لأهمية الكوانتوم كوبلينج Quantum Coupling عشان ما يصرش تراجع كبير بنسبة الطوفان فى الظاهرة الاستنباطية بتاعت العالم الألمانى المعروف هوف هاغن المنشورة فى سنة ١٩٩٣ فى جامعة برلين.

مصادر 

جرانيل و مجلات مصريه
صحافه
مصريين
ليستات
دومين اعلى مستوى

مجال المستوى الاعلى (او دومين اعلى مستوى;  ) هو واحد من المجالات (دومينز) على اعلى مستوى فى التسلسل الهرمى لنظام اسم المجال للإنترنت هو عبارة عن الجزء الاخير من اسم المجال او الحروف اللى بعد اخر نقطة فى الاسم. (.net, .tv .com) مثلا فى: ; com هو مجال المستوى الاعلى, اسمها جاى من التجارى ().

شركة الانترنت للأرقام و الأسماء الممنوحه آيكان (ICANN) حددت مسؤوليه إدارة معظم نطاقات المستوى الاعلى لمؤسسات محدده. آيكان بتشغل آيانا الى بتشرف علي تخصيص عناوين بروتوكولات الانترنت.

آيانا بتصنّف دومينات اعلى مستوى حسب المجموعات:

 دومينات اعلى مستوى لرمز الدوله (ccTLD).
 دومينات اعلى مستوى العامه (gTLD).
 دومينات اعلى مستوى التابعه لمنظمه أو هيئه عامه (sTLD).
 دومينات اعلى مستوى غير التابعه لمنظمه أو هيئه عامه (uTLD).
 دومينات اعلى مستوى للبنيه التحتية للانترنت (.arpa)

بعض البلاد استغلت اسم الدومين بتاعها تجارى زى جزيره توڤالو اللى وقعت عقد مع شركة VeriSign عشان تبيع الودمين بتاعها .tv للمحطات التليفيزيونيه، و ولايات مكرونيسيا المتحده عشان تبيع الودمين بتاعها .fm لمحطات الراديو و كمان جزر كوكوس بتبيع الدومين .cc.

انترنت
دومينز الإنترنت
.id

br. هو نطاق المستوى الاول بتاع اندونيسيا (ccTLD) من سنة 1985.

نطاقات المستوى التاني (second level domains) 
فى تسع نطاقات مستوى تاني. التسجيلات بتبقا من المستوى التالت:

 com : مواقع تجاريه
 edu : مواقع تعليميه
 eun : شبكة الجامعات
 gov : مواقع حكوميه
 mil : مواقع عسكريه
 name : مواقع شخصيه
 net : شبكات
 org : منظمات
 sci : مواقع علميه

دلوقتي بقا ممكن كمان التسجيل من المستوى التاني (تحت دوت  على طول) بس للمواقع بتاعت خدمة المجتمع اللى ماتكونش مواقع تجاريه، او مواقع تجاريه.

لينكات برانيه 
 معلومات عن التسجيل
 لسته بكل المواقع اللى بتنتهي بـ""

انترنت
Com.

Com. اسم المجال كوم هودومين اعلى مستوى فى نظام اسم الدومين ( المجالات) للانترنت. اسمها جاى من التجارى. 

انترنت
1806

1806 كانت سنه بسيطه فى التقويم الجريجورى .

وفيات 
جان اونريه فراجونار كان رسام فرنساوى اتولد 5 ابريل سنة 1732 و اتوفى 22 اغسطس سنة 1806 و من اشهر لوحاته حسناء مستغرقة فى تحصيل المعرفة.

اهم احداث السنه

مصادر 

سنين
سبوع

السبوع هو فى العاده مصريه قديمة , يرجع اصلها اللى الفراعنة . مازال المصريون يحتفلون به لحد دلوقتى  بعد سبعة ايام من ميلاد المولود.

السبوع 

يجتمع الاهل و الاصحاب و الجيران فى بيت اهل المولود و يضعوا المولود فى ”غربال“ و هو عبارة عن صينية فى قعرها شبكة ويوضع على منضدة، (و يضعوا بجانبه ابريق لو كان المولود ولدًا و [http://incubator.wikimedia.org/wiki/Wt/arz/%D9%82%D9%84%D8%A9 قلة لو كان المولود بنتًا. و بعدين يضعواالمولود فى الغربال على الارض و يبدأوا فى دق الهون، و فى الغالب من يقوم بكده جدة المولود او أى سيدة كبيرة فى السن
، وتقوم بدق الهون و قول نصائح ووصايا للمولود زى اسمع كلام امك و غيرها. بعد ذلك، تمر الام فوق المولود سبع مرات و هى تبسمل، بعدين يُحمل الى المنضدة او مكان عالى وتُوَزّع الحلويات و الشيكولاتة والهدايا على الحاضرين و خصوص الاطفال و يحملوا كل الشمع الابيض و يدوروا حول المولود او يدوروا به و هم يغنون أغانى و أناشيد السبوع ومن اشهرها ”حلاآتك برجالاتك حلأة دهب فوداناتك“ و ”يارب ياربنا يكبر ويبقى زينا“. بعض جمل أغانى السبوع غير مفهومة، ولكنها تقال كتقليدوتراث قديم. المصريون بمختلف أديانهم و مذاهبهم يحتفلون بالسبوع وهم الشعب الوحيدالذى مازال يحتفل به.

السبوع والعقيقة 

يحتفل المصريون بالسبوع مهما كانت طبقتهم او حالتهم الاقتصادية. ومنذ الثمانينات ، بدأوا فى عمل العقيقة الاسلامية و هى سُنّة عن النبى محمد - صلى الله عليه وسلم -، و ظهر مجموعة من الشيوخ السلفيين و المتأثرين بالوهابية
و أفتوا بأن الاحتفال بالسبوع بدعة وحرموا الاحتفال به و أباحواالاحتفال بالعقيقه بس وهى ذبح خروفين اذا كان المولود ولدًا و خروف واحد لو كان المولود بنت و توزع الذبيحة على الفقرا و الأقاراب. اصبح الكتير من المصريين المسلميين يحتفلوا بالسبوع والعقيقة مع بعض   ، لكن بعضهم تركواالاحتفال بالسبوع بعد فتاوى بعض الشيوخ .

لينكات برانيه 
 كناتة أونلاين: العادات والتقاليد المصرية / سبوع المولود 

ثقافة مصر
اعياد مصريه
كليمينت التالت

البابا كليمينت التالت اتولد سنة 1130 باسم باولو سكولارى ، اختاروه بابا للكنيسه الكاتوليكيه يوم 19 ديسمبر 1187 و استمر ماسك المنصب دا لحد اما مات يوم 10 ابريل 1191.
كليمينت التانى جه بعد البابا جريجورى التامن و جه وراه البابا سيليستين التالت.

شوف كمان 
 ليستة بابوات الكنيسه الكاتوليكيه

باباوات كاتوليك
الفاتيكان
باباوات طليان
مواليد 1130
وفيات 1191
محمد القصبجى

محمد القصبجى ( القاهره ، 15 ابريل 1892 - 26 مارس 1966 ) ملحن و موسيقار مصرى.

 اتربى فى عيلة موسيقيه , كان أبوه الشيخ على ابراهيم القصبجى ألاتى و مدرس لآلة العود و ملحن فى حى عابدين
 تخرج من مدرسة المعلمين
 كان هاوي للموسيقي من صغره
 كان يأدى الأدوار القديمه فى الحفلات الساهره
 تعلم و هو صغير من أبوه فنون الموشحات والأناشيد الدينيه والعزف على العود
 كان مصاحب مطربين زمنه مثل علي عبد الهادى و زكى مراد و احمد فريدو عبد اللطيف البنا وصالح عبد الحى
 درس اللغة العربية والمنطق والفقه والتوحيد فى جامعة الازهر
 درس فى دار المعلمين التى تخرج منها و بقى مدرس , لكن فضل فى المزيكا فكان الصبح مدرس جغرافيا و حساب و بالليل آلاتى عود وملحن
 اول اغنيه له لحنها مطلعها كان بيقول " ما ليش مليك فى القلب غيرك " و اتسجلت الاغنيه دى بصوت المغنى زكى مراد ابو ليلى مراد
 لحن اول اغنيه لام كلثوم سنة 1924 و كان اسمها ( ال ايه حلف مايكلمنيش )
 اشتغل عازف فى تخت العقاد وكان فى التخت كل المغنيين المعروفين اياميها مثل يوسف المنيلاوى و الشيخ ابو العلا محمد وغيرهم و كانو يغنون ألحان عبده الحامولى و محمد عثمان و ابراهيم القبانى و داود حسنى
 بقى اهم عازف للعود فى القرن العشرين
 عازف عود فى فرقة ام كلثوم الموسيقيه لمدة 22 سنه

أهم اعماله 

 رق الحبيب 1941 لأم كلثوم
 انتى فكرانى 1931 لأم كلثوم
 ليه تلاوعينى 1932 لأم كلثوم
 ان حالى فى هواه عجب
 ما دام تحب بتنكر ليه 1940 لأم كلثوم
 مش ممكن اقدر اصالحك
 ياصباح الخير ياللى معانا لأم كلثوم
 امتى حتعرف امتى 1944 لاسمهان
 يا طيور 1941 لأسمهان
 انا قلبى دليلى 1948 لليلى مراد
 بتبص لى كده ليه لليلى مراد
 اضحك كركر لليلى مراد
 انت سعيدة لليلى مراد
 أنا اللى استاهل كل اللى يجرى لى
 ما يجيش زى ان لف الكون لمنيره المهديه

ألحان مسرحية 

 رواية "نجمة الصبح" لفرقة نجيب الريحانى
 المظلومة
 يا حرم المفتش
 حياة النفوس لمنيرة المهدية
 كيد الستات

ألحان لافلام 
 
 اغاني فيلم 'وداد' 1935
 اغاني فيلم 'نشيد الامل' 1937
 لحن الفصل الاول من "اوبرا عايدة" اللى غنته ام كلثوم فى فيلمها "عايدة" 1942
 * اغاني فيلم "فاطمه" ام كلثوم
 اغاني فيلم "قلبى دليلى" ليلى مراد
 * اغاني فيلم "شاطئ الغرام" ليلى مراد

شوف 
لستة الحان محمد القصبجى

لينكات برانيه 

مواليد 1892
وفيات 1966
ملحنين مصريين
موسيقيين مصريين
قاهريين
ناس من عابدين
فيكتوريا (سيشيل)

ڤيكتوريا Victoria او پورت ڤيكتوريا Port Victoria هى عاصمة جمهورية سيشيل ، موجوده على الساحل الشمالى بتاعة جزيره ماهيه. ڤيكتوريا هى اكبر مدينه فى سيشيل ، و صل عدد سكانها سنه 1997 لـ 24.702 واحد.المينه بناها الانجليز عشان تكون مقر للحكم ايام الاحتلال البريطانى.من اهم البضايع اللى بتتصدر من المينا بتاعها:الڤانيليا ، جوز الهند ، زيت جوز الهند ، الصابون و الجوانو.

عواصم افريقيا
مدن سيشيل
موانى افريقيا
اتفاق الطايف (لبنان)

اتفاق الطايف او الوفاق الوطني او وثيقة الوفاق الوطني كانت اتفاقية عشان يوصلوا للاسس اللى ينهوا بيها الحرب الاهلية وان الحالة السياسية ترجع لطبيعتها فى لبنان. التفاوض كان فى الطايف فى السعودية، وكانت الاتفاقية عشان استيعاب التغير الديموجرافي فى لبنان اللى خلى المسلمين اغلبية قصاد المسيحيين بعد ما كان المسيحيين هما الاغلبية فى اول القرن العشرين واللي كان بسبب هجرة مسيحيين كتير ايام الحرب الاهلية وقانون التجنيس اللى ادة الجنسية لسنة كتير، وتاكيد السلطة اللبنانية فى الجنوب اللى احتلته اسرائيل واضفاء صيغة الشرعية على الاحتلال السوري للبنان، بس الاتفاقية بردو حددت معاد عشان القوات السورية تنسحب وقالت بان سوريا تطلع فى سنتين. الاتفاقية اتوقعت 22 اكتوبر 1989 اتصدف عليها 4 نوفمبر 1989 وفي حضور 58 نايب.

الاتفاق دة كان بيعيد تشكيل الوفاق الوطني فى النظام السياسي بانه اخد جزء من السلطة اللى كانت للمسيحيين المارونيين فى لبنان واداها لرئيس الوزرا السني.

الاعتراضات

فيه بنود فضفاضة 
من ضمن الانتقادات اللى اتوجهت للاتفاقية انه اتفاق فضفاض، ومن ضمن صحاب الانتقاد دة النايب ابراهيم كنعان.

المصادر 

اتفاقيات و معاهدات
لبنان
السعوديه
رشدى أباظه

رشدى اباظه (3 أغسطس 1926 - 27 يوليه 1980) ممثل مصرى وهو من اب مصرى و ام طليانيه.

أبوه كان سعيد بغدادى اباظه كان بيشتغل ف الپوليس، و امه كانت ست طليانيه فى القاهره. أخد شهادة الابتدائيه من المدرسه المارونيه فى حى الظاهر ، و أخد شهادة التوجيهيه من مدرسة سان مارك الفرنساوى فى اسكندريه.

اتجوز أكتر من خمس مرات: منهم تحيه كاريوكا ، و ساميه جمال ، و صباح جوازه قصيره  اسبوعين ، و بنت عمه نبيله سليمان أباظه ، و خلف بنته الوحيده قسمت من مراته المضيفه الأمريكيه باربرا اللى كانت متجوزه من شقيق المغنيه داليدا اللى إشتغل دوبلير للنجم العالمى روبرت تايلور. إشتغل دوبلير للنجم العالمى روبرت تايلور. اشترك فى فيلم الوصايا العشره للمخرج العالمى سيسيل ديميل.

من اعماله 

 الساحرة الصغيرة
 الرجل الثاني
 قاطع طريق
 لمن تشرق الشمس
 القضيه المشهوره
 القاضى والجلاد
 عالم عيال عيال
 ابدا لن أعود
 ابناء للبيع
 الشيطان والخريف
 شئ فى صدرى
 سبع الليل
 ابنتى العزيزه
 كانت ايام
 غروب وشروق
 السراب
 صراع المحترفين
 المساجين الثلاثه
 لما نحب
 القبله الاخيره
 العيب
 عدو المرأه
 صغيره على الحب
 شقاوة رجاله
 العقلاء الثلاثه
 فتاه شاذه
 الطريق
 الشياطين الثلاثه
 عروس النيل
 طريق الشيطان
 شهيدة الحب الالهى
 فى بيتنا رجل
 صراع فى الجبل
 قلب فى الظلام
 صراع فى النيل
 ماليش غيرك
 طريق الامل
 موعد غرام
 من القاتل
 جميله بو حريد
 بدويه فى باريس
 بابا عايز كدا
 المجانين فى نعيم
 الطريق
 الضياع
 الدموع فى عيون ضاحكه
 الحب الضائع
 الزوجه 13
 لا أنام

لينكات برانيه 

مواليد 1926
وفيات 1980
ممثلين مصريين
مصريين طليان
مرضى السرطان
شراقوه
ناس من منيا القمح
جدو

جدّو () اسم الشهره بتاع محمد ناجى اسماعيل (من مواليد 30 اكتوبر 1983) لعيب كورة قدم مصرى من حوش عيسى (12 كيلو من دمنهور) فى محافظة البحيره و بيلعب فى اسكندريه فى نادى الاتحاد السكندرى من سنة 2005. اتميز "جدو" فى الدورى المصرى سنة 2010/2009 فلفت نظر حسن شحاته مدرب منتخب مصر فضمه للمنتخب و لعب ماتش ودى قدام مالى استعداد لبطولة افريقيا 2010 فى انجولا وقدر إنه يدخل اول جوانه الدوليه، و فى بطولة كاس افريقيا 2010 قدر انه يثبت وجوده و دخل جوان اخر حرفنه ضد فرق نايجيريا و موزمبيق و الكاميرون و الجزاير و جون الفوز بالبطوله فى شبكة غانا مع انه نزل فى الماتشات دى فى الشوط التانى كتغيير ، و بكده ساهم فى فوز منتخب مصر بكاس افريقيا. بتسجيله خمس تجوان فى ست ماتشات فى البطوله أخد جايزة هداف البطوله، و كمان أخد جايزة احسن لعيب بديل.

اتلقب بجدو لإنه كان بيقضى وقته وهو صغير عند جده.

لينكات خارجيه ليها علاقه بالموضوع 
 استقبال الفاتحين لـ جدو صانع الفرحة فى البحيرة 
 جدو يخطف الأنظار ويتصدر قائمة هدافى "أنجولا 2010"
 النجم "الفرعوني" جدو يخطو بثبات نحو لقب هداف أمم افريقيا
 جدو.. سلاح المعلم الرادع
 اسكندرية ترقص بصورة «جدو» وعلم مصر 
 مصر 3 والكاميرون 1 ، فيديو : جون حرفنه لجدو
 مصر 4 و الجزاير 0 ، فيديو : جون روعه لجدو فى الجزاير 
 عاوز تهدو .. هاتلوا جدو، الفراعنة أسياد افريقيا

لعيبة هجوم لكوره قدم
لعيبة كورة قدم مصريين
لعيبة نادى العاب دمنهور
لعيبة الاتحاد السكندرى
لعيبة الاهلى المصرى
لعيبة الانتاج الحربى
لعيبة المقاولون
لعيبه الجونه
لعيبة الدورى المصرى الممتاز
لاعبين فريق مصر لكوره قدم
لعيبة كاس امم افريقيا 2010
لعيبة فازوا بكاس امم افريقيا
لعيبه هال سيتى
لعبيه البريمرليج
بحراويه
ناس من حوش عيسى
روبيرت الراهب

روبيرت الراهب Robert the Monk ( عاش فى فترة الحمله الصليبيه الاولى 1096 ) راهب لاتينى حضر حسب قوله خطبة البابا اوربان التانى اللى اتدشنت فيها الحروب الصليبيه و أرخ للحمله الصليبيه الاولى فى كتابه " هيستوريا ايهروسوليميتانا " Historia iherosolimitana. شخصيته مش معروفه بالظبط لكن فيه احتمال انه كان روبرت رئيس دير سانت ريمى فى فرنسا لكن مش ممكن التأكد من ده .

بيعتبر كتابه من اهم الكتب اللى اتكتبت عن طريق معاصرين للحمله الصليبيه الاولى ، ذكر فيه نسخه لخطبة للبابا اوربان فى كليرمونت فى اكتوبر 1095 ، و حكى عن الحمله الصليبيه الشعبيه اللى قادها " بطرس الناسك " و الحملات المنظمه اللى راحت القسطنطينيه و منها على اسيا الصغرى و قدرت تستولى على الاراضى المقدسه و القبر المقدس فى بيت المقدس .

استند فى كتابه على " جيستا فرانكوروم " Gesta Francorum ( اعمال الفرنكيين ) ، اللى كتبه شخص مجهول كان فى جيش بوهيموند الاول ، لكن ضاف شوية حاجات. اترجم كتابه من اللاتينى بعنوان " تاريخ الحمله الصليبيه الاولى Robert the Monk's History of the First Crusade و بقى مرجع مهم للمؤرخين و الباحثين.

فهرست

مصادر 
 Historia Ilherosolimita, trans. Carol Sweetenham, Ashgate Publishing Limited, England 2006

مؤرخين للحروب الصليبيه
فرنساويين
هند رستم

هند رستم او ناريمان حسين مراد رستم   اتولدت فى اسكندريه 12 نوفمبر 1931 - 8 اغسطس 2011 ) ممثلة سينما مصريه ، اتولدت سنة 1931 فى حى محرم بيه فى اسكندريه إتشهرت بأدوار الإغراء فى السينما المصريه فى خمسينات القرن العشرين، و اتعرفت "بملكة الإغراء" و مارلين مونرو الشرق بشعرها الاصفر المعروف.

حياتها
 ابوها مصرى كان فى الپوليس و امها مصريه . ابوها انفصل عن امها . كانت عايشه مع ابوها وكانت متضايقه من مرات ابوها و بعدين عاشت مع تيتتها ام ابوها و بعدين عاشت مع امها
 اتجوزت من المخرج حسن رضا و عاشت معاه تلات سنين خلفت منه بنتها الوحيده بسنت حسن رضا و بعدين انفصلو . و بعده فترة اتجوزت من الدكتور محمد فياض سنة 1960 و كان عمر بنتها حوالى عشر سنين .
اتوفت بأزمه قلبيه و هيه عندها حوالى 82 سنة فى 8 اغسطس 2011.

بداية تمثيلها
 مثلت فى فيلم ازهار و اشواك سنة 1947
 غزل البنات  سنة 1949 ظهرت فى الفيلم ده فى اغنية "إتمخطرى يا خيل" لمدة دقيقتين ككومبارس راكبه حصان.

افلام

 أزهار وأشواك.1947
 الأب.
 الروح والجسد.
 غزل البنات. 1949
 جواهر.
 علا اد لحافك.
 العقل زينه.
 بابا أمين.
 انتصار الإسلام.
 حب فى الظلام.
 اللقاء الأخير.
 طريق السعاده.
 جحيم الغيره.
 الناس مقامات.
 اعترافات زوجه.
 دلونى يا ناس.
 حدث ذات ليله.
 بنات حواء.
 قلوب الناس.
 رسالة غرام.
 الستات مايعرفوش يكدبو.
 بنات الليل.
 انتصار الحب.
 جريمة حب.
 الجسد.
 انت حبيبى.
 نساء فى حياتى.
 ابن حميدو.1957
 عشاق الليل.
 صراع مع الحياه.
 لا انام.
 رد قلبى.1957
 الأخ الكبير.
 اسماعيل ياسين فى مستشفى المجانين.
 توحه.
 الحب الصامت.
 باب الحديد.1954
 ساحر الستات.
 عواطف.
 رحمه من السما.
 بين السما و الأرض.
 بفكر فى اللى ناسينى.
 لوكاندة المفاجآت.
 قبلنى فى الظلام.
 صراع فى النيل.1959
 إشاعة حب.
 حب فى حب.
 رجل بلا قلب.
 رجال فى العاصفة.
 ستات و ذئاب.
 ست البنات.
 دماء على النيل.1961
 طريق الأبطال.
 المراهق الكبير.
 فطومه.
 غدًا يوم آخر.
 شفيقه القبطيه.1963
 ست ع الهامش.
 اعترافات زوج.
 الحب الخالد.
 الراهبه.
 الوديعه.
 الزوج العازب.
 تفاحة آدم.
 سيد درويش.
 3 لصوص.
 شياطين الليل.
 هو و الستات.
 رجل و امرأتان.
 الخروج من الجنه.
 العريس الثاني.
 الحلوه عزيزه.
 ملكة الليل.
 مدرستى الحسناء.
 أنا و ابنتى و الحب.
 وكر الأشرار.
 الرغبة والضياع.
 أعظم طفل فى العالم.
 كلمة شرف.
 عجايب يا زمن.
 الجبان و الحب.
 حياتى عذاب.

لينكات برانيه 
يوتيوب: بنتها بسنت تحكى عن عيلتة امها
https://m.youtube.com/watch?v=fgEosdtsSN4
يوتيوب: بنتها بسنت تحكى عن جواز امها 
https://m.youtube.com/watch?v=N4mcyTFCGRk

مصادر
 السينما.كوم
https://elcinema.com/person/1078019

مواليد 1929
وفيات 2011
ممثلات مصريات
ممثلات اغراء
اسكندرانيه
ناس من محرم بك
مصريين اتراك
حريقة القاهره

حريقة القاهره ، حريقه ضخمه حصلت فى القاهره يوم 26 يناير 1952 ، بعد ما حصلت مدبحة الاسماعيليه اللى ارتكبها الانجليز ضد قوات البوليس المصرى اللى اتحاصرت فى مبنى محافظة مدينة الاسماعيليه يوم 25 يناير 1952. لما وصلت اخبار المدبحه اللى عملها المحتلين الانجليز فى الاسماع بعديه خرج المصريين فى مظاهرات ضخمه فى مدينة القاهره يوم السبت 26 يناير 1952.

انحرفت عناصر من المظاهرات عن الهدف منها و قعدو يولعو نار فى المبانى فى كذا مكان فى منطقة وسط البلد، و فى ظرف كام ساعه ، مابين الساعه اتناشر و نص الضهر و حداشر بالليل ، اتحرق 700 محل و سينما و كازينو و اوتيل و مكاتب و نوادى فى وسط القاهره.

اتحرقت 40 سينما كان منها سينما ريفولى و راديو و مترو و ديانا و ميامى ، و اتحرقت محلات كان من ضمنها محلات شيكوريل و عمر افندى و صالون ڤير و معارض اوتوموبيلات كبيره ، و 30 مكتب لشركات كبيره ، و 117 مكتب و شقق سكنيه و 13 اوتيل كبار كان منها اوتيلات شبرد و متروبوليتان و فيكتوريا، و 10 محلات لبيع السلاح و 73 مطعم و قهوه و كافيتيريا كان من ضمنها جروبى و الامريكين و 92 بار و 16 نادى.

اتقتل فى الحريقه 26 واحد. فيه مصادر قالت ان الحريقه كانت مدبره و ان المجموعات اللى ولعت فى المبانى كانت مدربه تدريب عالى ، و إن اللى قامو بالعمليه استخدمو اوتوموبيلات عشان ينفذو العمليه بسرعه.

فى نفس ليلة الحريقه قدم رئيس الوزرا " النحاس باشا " استقالته لكن الملك فاروق رفضها ، و اجتمع مجلس الوزرا و قرر مواجة الموقف الخطير بإعلان الأحكام العرفيه فى كل نواحى مصر ، و اتعين النحاس باشا حاكم عسكرى فى نفس الليله.

حريقة القاهره سبقت قيام ثورة 23 يوليه 1952 اللى اطاحت بالملك فاروق بحوالى ست تشهر.

مصادر 
 ماهر حسن ، المصرى اليوم ، عدد 2053 ، 26 يناير 2010

تاريخ مصر الحديثه
حرايق
القاهره
ساندرا نشأت

ساندرا نشأت بصال ( اتولدت سنه 1970 )، مخرجه سينما مصريه ،

حياتها 
اسمها الكامل (ساندرا نشأت بصال)، اتولدت فى مدينة القاهرة سنة 1970. اخدت بكالوريوس المعهد العالى للسينما قسم الاخراج سنة 1992 وليسانس الآداب قسم اللغة الفرنسية سنة 1993، كمان اخدت على منحة دراسية سنة 1994 فى امريكا.

شغلها 
ابتدت حياتها الفنية بالفيلم القصير (أخر شتا)، بعدين أخرجت فيلم تسجيلى يحمل اسم (الموفيولا)، فى حين كانت بدايتها فى الأفلام الروائية الطويلة عبر فيلم (مبروك وبلبل) سنة 1996 قدمت بعده عدد من الأفلام الناجحة زى: (ليه خلتنى أحبك، حرامية فى كى جى تو، ملاكى اسكندرية، مسجون ترانزيت، المصلحة). كمان قدمت ساندرا الكتير من الأغانى المتصورة، أبرزهم أغنية (فاكرك يا ناسيني) للمطرب (محمد فؤاد)، أغنية (أصعب حب) للمطرب (خالد عجاج) وأغنية (لماذا) للمطربة (غادة رجب).

افلامها 
 مبروك و بلبل
 ليه خلتنى أحبك
 حراميه فى كى جى تو
 حراميه فى تايلاند
 ملاكى اسكندريه
 الرهينه
 مسجون ترانزيت
 الصحبه الحلوه

فيديو كليب 
 اغنية ( فاكرك ياناسينى ) للمطرب محمد فؤاد
 اغنية ( أصعب حب ) للمطرب خالد عجاج
 اغنية ( لماذا ) للمطربة غاده رجب

افلام قصيرة / وثائقية 
 شارك .
 بحلم

جوايز 
جايزة مهرجان المركز الكاثوليكى 2006

لينكات برانيه

مصادر 

مصريين
مخرجات افلام مصريات
مواليد 1970
مخرجين مصريين
اقباط
متعلمين فى جامعة القاهره
يسرى نصرالله

يسرى نصرالله مخرج سينما مصري متميز اتولد فى القاهرة سنة 1952 لعائلة قبطية. درس الاقتصاد فى جامعة القاهرة، ثم درس السينما فى المعهد العالي للسينما فى القاهرة سنة 1973. عمل كناقد سينمائي فى صحيفة (السفيـر) اللبنانية، كمان عمل مساعد مخرج فى بيروت، وأيضاً مساعد مخرج مع (يوسف شاهين) فى فيلمي (وداعا يا بونابرت) و(حدوتة مصرية) 1981، ومع (فولكر شلوندرف) فى فيلم (المزيف)، ومع (عمر أميرالاي) فى الفيلم التسجيلي (مصائب قوم). وشارك أيضاً يوسف شاهين فى كتابة سيناريو (إسكندرية كمان وكمان) 1990 ثم خاض التجربة الإخراجية فى نفس العام حيث أخرج فيلمه الروائي الطويل الأول (سرقات صيفية) والتانى (مرسيدس) سنة 1993، وبعدها (صبيان و بنات) 1995، (المدينــة) 1999 ثم فيلم (باب الشمس) 2004 إلى جانب فيلمه المميز (جنينة الأسماك) 2008.

 درس الاقتصاد فى جامعة القاهرة
 درس السينما فى المعهد العالي للسينما فى القاهرة سنة 1973
 عمل ناقد سينما فى صحفية لبنانية اسمها " السفيـر "
 مساعد مخرج فى بيروت
 مساعد مخرج مع يوسف شاهين فى افلام (وداعا يا بونابرت ) و (حدوتة مصرية) (1981)، مع فولكر شلوندرف فى فلم (المزيف)، ومع عمر أميرالاي فى الفيلم التسجيلي (مصائب قوم)
 شارك مع يوسف شاهين فى كتابة سيناريو (اسكندرية كمان وكمان) (1989) وفي اخراج (القاهرة منورة بأهلها) (1991)
 أخرج فيلمه الاول (سرقات صيفية) سنة 1990 والتانى (مرسيدس) سنة 1993 وبعدها (صبيان و بنات)سنة 1995 و فيلم (المدينــة )1999 و فلمة (باب الشمـس ) 2004 واخر اعمالة كانت جنينة الاسماك 2008

إخرج 
 مركز التجارة العالمي (2010)
 إحكي يا شهرزاد (2009)
 جنينة الأسماك (2008)
 باب الشمس-الرحيل و العودة (2004)
 المدينة (2000)
 صبيان و بنات [ب] (1995)
 مرسيدس (1993)
 سرقات صيفية (1988)
 الوداع يا بونابرت (1985)

الف 
 جنينة الأسماك (2008)
 باب الشمس-الرحيل و العودة (2004)
 المدينة (2000)
 صبيان و بنات [ب] (1995)
 مرسيدس (1993)
 اسكندرية كمان و كمان (1990)
 سرقات صيفية (1988)
 اليوم السادس (1986)
 الوداع يا بونابرت (1985)

لينكات برانيه 

مواليد 1952
مخرجين مصريين
اقباط
مصريين مع ثورة 25 يناير
متعلمين فى جامعة القاهره
محمد خان (مخرج)

محمد خان (26 اكتوبر 1942 - 26 يوليه 2016) مخرج باكستاني، حصل قبل رحيله على الجنسيه المصريه.

تجربه حياه 
 درس فى معهد السينما سنه 1963 بانجلترا (مدرسة لندن لفنون السينما)
 سافر للبنان عمل مساعد مخرج مع يوسف معلوف و وديع فارس و كوستا و فاروق عجرمه
 اول تجاربه فيلم (ضربة شمس) سنه 1978
 مؤلف كتاب " مقدمة السينما المصرية "

من افلامه 
 ضربة شمس (اول افلامه)
 الرغبة الرغبة 1978
 الثأر الثأر (1980)
 طائر على الطريق (1982)
 موعد على العشاء (1982)
 نصف أرنب (1982)
 الحريف (1983)
 مشوار عمر (1985)
 خرج و لم يعد (1984)
 عودة مواطن (1986)
 مرات رجل مهم (1988)
 أحلام هند وكاميلا (1988)
 سوبرماركت (1990)
 فارس المدينة (1991)
 مستر كاراتيه (1992)
 الغرقانة (1993)
 يوم حار جداً (1995)
 ايام السادات (2001)
 بنات وسط البلد (2005)
 فى شقة مصر الجديدة (2007)
 فتاة المصنع (2014)
 قبل زحمة الصيف (2015)

تمثيل 
العوامة 70 (1982)
 فيلم بيبو وبشير ( 2011 )

تأليف 
 ستانلي (2010)
 الاستاذ إحسان (2010)
  انسان فى مهب الريح (2010)
 الكليفتي (2004)
 يوم حار جدا (1994)
 فارس المدينة (1993)
 سوبر ماركت (1990)
 أحلام هند وكاميليا (1988)
 مشوار عمر (1986)
 سواق الاتوبيس (1983)
 نصف أرنب (1983)
 الحريف (1983)
 طائر على الطريق (1981)
 الثأر (1981)
 ضربة شمس (1980)

جوايز 

 جايزة تقديرية ذهبية عن الاخراج من مهرجان الاسكندرية الدولي الاول
 وجايزة العمل الاول من جمعية الفيلم
 جايزة الدولة التقديرية

لينكات برانيه 

مواليد 1942
وفيات 2016
مخرجين مصريين
مصريين اخدوا جايزة الدوله التقديريه
مصريين باكستانيين
مصريين عاشو فى المملكه المتحده
بريطانيين باكستانيين
مارى كوينى

مارى كوينى (1913 - 25 نوفمبر 2003) منتجة وممثلة ومركبة افلام السينما اسمها الحقيقى مارى بطرس يونس ، ماتت يوم 25 نوفمبر 2003 عن عمر 90 سنه

 اتولدت سنه 1913 فى تنورين فى لبنان. كان ابوها بطرس يونس بيشتغل مزارع و لما مات اتنقلت مع امها و أختها هند للاقامه فى مصر مع خالتها الممثله و المنتجه آسيا داغر و عمها الصحفى اسعد داغر اللى كان بيشتغل فى جورنال الاهرام فى الوقت ده.
 ابتدت كوينى الشغل ف السينما سنه 1929 فى فيلم غادة الصحرا لما رشحها المخرج التركى وداد عرفى للتمثيل فى الفيلم لاول مره مع خالتها اسيا داغر
 اسست مع جوزها احمد جلال شركة "ستوديو جلال" سنه 1942
 كانت هيه اللى استوردت اول معمل الوان سينما فى الشرق الأوسط سنه 1957
 اتجوزت مارى كوينى من المخرج و المنتج و الممثل احمد جلال, ولهم ابنهم الوحيد المخرج نادر جلال

تمثيلها 
 الزوجة السابعة
 ضحيت غرامي
 رباب
 حرم الباشا
 السجينة رقم 17

مونتاجها 
 فتاة متمردة 1940
 فتش عن المرأة 1939
 زوجه بالنيابه 1936
 وخز الضمير 1931
 غادة الصحراء 1929

انتاجها 
 امير الأحلام
 عودة الغائب
 كنت ملاكا
 ظلموني الناس
 ابن النيل
 نساء بلا رجال
 اسماعيل ياسين فى جنينة الحيوانات
 المليونير الفقير
 فجر يوم جديد
 بدور
 اقوى من الايام
 غدا يعود الحب سنه 1972
 أرزاق يا دنيا, كان اخر فيلم انتجته كوينى سنه 1982

تكريمها 

 جايزة الدوله التشجيعيه 1958
 شهادة تقدير فى مهرجان الهند الدولى عن فيلم ابن النيل ليوسف شاهين
 جايزة المركز الكاتوليكى عن فيلم بدور اللى أخرجه نادر جلال سنه 1974

لينكات

مصادر 

مواليد 1913
وفيات 2003
مسيحيين لبنانيين
ممثلات لبنانيات
لبنانيين عاشو فى مصر
مصريين لبنانيين
ممثلات مصريات
منتجين افلام مصريين
آسيا داغر

اسيا داغر (1901 - 1986).منتجة وممثلة،اتولدت فى قرية تنورين فى لبنان ,توفت سنة 1986

 ابتدت حياتها كممثلة فى لبنان لما قدمت فيلمها القصير تحت ظلال الأرز سنة 1922
 سافرت لمصر سنة 1923 مع اختها مارى وابنتها الصغيرة مارى كوينى
 ظهرت كممثلة فى اول فيلم مصري صـامت وهـو ليلى سنة 1927 اللى أنتجته عزيزة امير.
 قدمت اسيا للسينما المصرية مخرجين جدد زى: هنري بركات، حسن الإمام، ابراهيم عمارة، احمد كامل مرسي، يوسف معلوف، عز الدين ذو الفقار، حسن الصيفى، حلمى رفلة، كمال الشيخ
 قدمت فاتن حمامة فى فيلم الهانم سنة 1947، واكتشفت صباح وقدمتها فى فيلم القلب له واحد سنة 1945، وصلاح نظمى فى فيلم ده جناه ابي سنة 1945

شركة لوتس فيلم 
أسست اسيا شركة لوتس فيلم لإنتاج وتوزيع الافلام سنة 1927 واستمرت فى الانتاج وبقت شركتها لوتس فيلم اقدم وأطول شركات الانتاج السينمائي المصري

انتاجها وتمثيلها 
 ليلى 1927
 غادة الصحراء 1929
 وخز الضمير 1931
 لما تحب المرأة1933
 عيون ساحرة 1934
 شجرة الدر 1935
 بنكنوت 1936
 مرات بالنيابة 1937
 بنت الباشا المدير 1938
 ابحث عن المرأة 1939
 زليخة تحب عاشور 1939
 العريس الخامس 1941
 إمرأة خطيرة 1941
 لو كنت غني 1942
 اما جنان 1944
 القلب له واحد 1945
 ده جناه ابي 1945
 الهانم 1946

افلامها التاريخية 

 شجرة الدر
 امير الانتقام 1950
 الناصر صلاح الدين 1963

مواليد 1901
وفيات 1986
مسيحيين لبنانيين
ممثلات لبنانيات
لبنانيين عاشو فى مصر
مصريين لبنانيين
ممثلات مصريات
منتجين افلام مصريين
انتاج الافلام
عزيزه امير

عزيزة امير 19 ديسمبر 1901 - 28 فبراير 1952 القاهرة, منتجة وممثلة وأول مخرجة فى العالم, اسمها الحقيقي مفيدة محمود غنيمى ،اتولدت فى محافظة دمياط.

هى ممثلة ومنتجة ومخرجة ومونتيرة مصرية، اسمها الحقيقي (مفيدة محمد غنيم)، اتولدت فى سنة 1901، قضت طفولتها فى الإسكندرية بعدين انتقلت ل القاهرة لتعيش فى شارع خيرت بالقرب من حي السيدة زينب،  و دخلت بالمدرسة لكنها لم تكمل دراستها، تعرفت على رجل سياسي (قلينى فهمى باشا)، وهو اللى اهتم بتعليمها، وصحبها معه ل أوروبا، وهناك فى باريس أحبت الأدب والفن، وعشقت الاطلاع، وترددت على المسارح والسينمات وكانت بدايتها الفنية فى مصر سنة 1925 كممثلة مسرحية من خلال فرقة يوسف وهبي، وكان أول دور تقوم به فى مسرحية (الجاه المزيف) بعد ما أصرت أن يمنحها يوسف وهبي دور بطولة لكنها لم تستمر معه اللا موسم مسرحي واحد، وفي سنة 1926دخلت فرقة عكاشة وأسند ليها بطولة عدة مسرحيات، بعدين انتقلت ل فرقة الريحاني، ومنها ل فرقة رمسيس، وعند افتتاح الفرقة القومية المصرية سنة 1935، لعبت دور البطولة فى مسرحية الافتتاح (أهل الكهف) لتوفيق الحكيم. أما بالنسبة للسينما، فقد كان ليها الفضل فى ميلاد أول فيلم مصري، وهو فيلم (ليلى) فى سنة 1927 اللى حمل فى البداية اسم (نداء الله)، وأنتجت بعده أفلام (بنت الليل) و(كفري عن خطيئتك) اللى كبدها خسائر فادحة بسبب ظهور مع بداية عصر الصوت فى السينما، لكنها رجعت بعدها تانى من خلال فيلم (بياعة التفاح) وواصلت انتاج الأفلام والتمثيل من خلال شركة (إيزيس فيلم) لحد مطلع الخمسينات، وكان آخر أفلامها هو (آمنت بالله) فى سنة 1952

حياتها 
 من اللى اسسوا السينما المصرية (الام الشرعية للسينما المصرية)
 اشتغلت مع يوسف وهبى فى مسرحيته "المجد الزائف" سنه 1925 بفرقة رمسيس
 اشتغلت مع فرقة شركة ترقية التمثيل العربي وفرقة نجيب الريحانى
 اخر مسرحية ليها هيه مسرحية توفيق الحكيم "اهل الكهف" اللى أخرجها زكى طليمات للفرقة القومية سنه 1935
 انتجت اول افلامها سنه 1926 وهو فيلم "نداء الرب" واللي انتجته مرة تانيه باسم "ليلى" مع المخرج التركى وداد عرفى
 صاحبة اول فيلم مصرى صامت هوه فيلم "ليلى" اللى اتعرض بسينما "متروبول" فى 16 نوفمبر سنه 1927
 فى سنه 1936 شاركت نجيب الريحانى بطولة واحد من افلامه
 انفصلت عن جوزها احمد الشريعي سنه 1938، واتجوزت اخوه مصطفى الشريعي بعدها انفصلت عنه سنه 1944 واتجوزت محمود ذو الفقار

فيلموجرافيا

انتاجها وتمثيلها 

 آمنت بالله 1952
 قسمه ونصيب 1950
 ناديه 1949
 فتاه من فلسطين 1948
 فوق السحاب 1948
 هديه 1947
 شمعه تحترق 1946
 الفلوس 1945
 ابنتى 1944
 حبابه 1944
 وادى النجوم 1943
 ابن البلد 1942
 ليله الفرح 1942
 الورشه 1940
 كفرى عن خطيئتك 1933
 بنت النيل (فيلم) 1929
 ليلى 1927

مونتاجها 
 ليلى 1927

تأليفها 
 آمنت بالله 1952
 خدعنى أبى 1951
 قسمة ونصيب 1950
 فوق السحاب 1948
 فتاة من فلسطين 1948
 هدية 1947
 رجوع طاقية الاخفاء 1946
 الفلوس 1945
 ابنتى 1944
 طاقية الاخفاء 1944
 ليلة الفرح 1942
 ابن البلد 1942
 الورشة 1940
كفرّى عن خطيئتك 1933

اخراجها 
 كفرّى عن خطيئتك 1933
 ليلى 1927

شوف

لينكات برانيه

مصادر 

مواليد 1901
وفيات 1952
ممثلات مصريات
مخرجين مصريين
منتجين افلام مصريين
كتاب سيناريو مصريين
دمايطه
انتاج الافلام
احسان عبد القدوس

احسان عبد القدوس (1 يناير 1919 - 11 يناير 1990) ، صحفى و روائى و كاتب سياسى ، و هو ابن الممثل والمؤلف الراحل محمد عبد القدوس والصحفية الراحلة روز اليوسف .

اتخرج من كلية حقوق فى جامعة القاهره سنة 1942 . اشتغل محامى تحت التمرين فى مكتب المحامى ادوارد قصيرى. رئيس تحرير لمجلة روز اليوسف من 1945-1964. هو كان رئيس لمؤسسه اخبار اليوم 1966-1974. كان رئيس لمجلس إدارة مؤسسة الاهرام من مارس 1975 لمارس 1976. كاتب متفرغ فى جريدة الاهرام لحد وفاته فى يناير سنة 1990. اتحولت اغلب قصصه لافلام سينما. كان متجوز لواحظ إلهامى و له ولدين: محمد و احمد. بعد وفاته حاولت شوية جهات من اللى بتوظف الدين فى السياسة و مابتعترفش بحرية التعبير ولا حرية الادبا- انها تعيد انتاج قصصه مع شوية تعديلات اللى شايفينها ضرورية عشان تمشى مع الترويج لمذهبهم و فكرهم- لكن ولاده فاجئوهم برفض التزوير دا، لإنهم اعتبروه اعتداء على أبوهم، و إن موافقتهم على أى تغيير بتعتبر خيانة لذكرى أبوهم، عشان أغراض سياسية دنيوية عارضة، و ابنه محمد عبد القدوس شاف ان دا بيتعارض مع القيم اللى بيؤمن بيها هو، و إن دا لحد بيتعارض مع مفهومه هو للافكار اللى بيروج ليها الناس اللى عاوزين ينسبو قصص متعدلة لإحسان عبد القدوس بعد مماته.

قصصه

رواياته 

 لن أعيش فى جلباب أبى 1982
 يا عزيزى كلنا حرامية 1982
 و غابت الشمس و لم يظهر القمر 1983
 رائحة الورد و أنف لا تشم 1984
 و مضت ايام اللؤلؤ 1984
 لون الاخر 1984
 الحياة فوق الضباب 1984
 ايام شبابي

مقالاته 

 على مقهى فى الشارع السياسى 1979-1980
 خواطر سياسية 1979
 ايام شبابى 1980
 بعيداً عن الارض 1980

تكريمه 

 وسام الاستحقاق من الدرجة الأولى من الرئيس جمال عبد الناصر
 وسام الجمهوريه من الرئيس محمد حسنى مبارك

جوايزه 

 الجايزة الأولى عن روايته: "دمى و دموعى و ابتساماتى" فى سنة 1973.
 جايزة أحسن قصة فيلم عن روايته "الرصاصة لسه فى جيبى".

رأى شوية معجبين فى الرقابه على اعماله 

فى رأى شوية معجبين لإحسان عبد القدوس إن اللى عاوزين يعدلوا قصصه بعد موته مابيعتبروش الكدب و الغيش عيب إلا إذا كان عليهم هما، لكن إذا كان الكدب على الشعب اللى بيتسموا أغلبيه رعاع و غوغاء بيشوفوا ان الكدب على الناس دى بيعتبر كدب ابيض مش حرام ولا عيب.، لإن الرعاع و الغوغاء مايقدروش يفهمو كل حاجة و هايتوهو و يضلو لو عرفو الحقيقة كامله. كمان الناس دى بيعتبروا إن الخدعة واجبة مع المخالفين فى العقيدة و الفكر لانهم بيعتبرو انهم فى حالة حرب مستمرة مع المخالفين فى العقيدة و الفكر و إن الحرب خدعة، مع إن الحرب بقت تكنولوجيا و ذكاوه و معلومات (حقيقية و صادقة مش وهمية) و بتوع الخدعه ماعدوش بينتصرو الا لما ييجو يقتلو كاتب او مفكر أعزل يسير دون حراسة فى الشارع مع الناس. كمان بيعتبروا إحسان عبد القدوس مش من اللى بيروجو لهم ولا من رموزهم، فكانوا عاوزين إحسان عبد القدوس معدل. دا حسب راى الناس الليبراليين اللى بيحبوا إحسان عبد القدوس زى ما هو دون تعديل، و بيعتبرو ان تعديل قصصه هاتنتج إحسان عبد القدوس فالصو، و لإنهم بيقدسو الحرية فبيعتبرو ان قيم الصدق و الأمانة واجبة على الجميع و فى كل الأحوال من غير تفرقة.

لينكات برانيه 

 إحسان عبدالقدوس  على الهيئه العامه للاستعلامات

مصادر 

ادبا مصريين
كتاب مصريين
ادب مصرى حديث
روائيين مصريين
مصريين اخدوا وسام الجمهوريه
مصريين اخدوا جايزة الدوله التقديريه
مصريين لبنانيين
مصريين اتراك
شراقوه
ناس من فاقوس
متعلمين فى جامعة القاهره
مجدى مهنا

مجدي مهنا  (1957-2008) كان صحفي بجريدة المصري اليوم ومقدم برنامج فى الممنوع بقناة دريم الفضائية

 حاصل على بكالوريوس إعلام جامعة القاهرة سنه1978
 ابتد حياته المهنية فى روزاليوسف، واتنقل لصحيفة الوفد بعد انضمامه لحزب الوفد
 عضوا بمجلس نقابة الصحفيين من سنه 1987
 توفى عن عمر 51 سنه بعد صراع مع المرض

مصادر

لينكات برانيه 
 

كتاب مصريين
صحفيين مصريين
متعلمين فى جامعة القاهره
دقهلاويه
ناس من ميت غمر
دان براون

دان براون بالانجليزى (Dan Brown) ولد سنة 22 يونيه 1964 فى نيوهامشير فى امريكا. اشتهر بروايته اللى يستعمل فيها افكارا فلسفيه و تاريخا و خيالا علميا وافكارا و مواقفَ تارخية اختلف فيها من أمد بعيد.

حققت كتبه اكبر قيمة مبيعات فى العالم فى بدايةِ سنة 2004. اشتهر دان براون بكتابيه شفرةُ دا فينشى "The Da Vinci Code" و ملايكه و شياطين "Angels & Demons". و آخر رواية له الرمز الضايع "The Lost Symbol" اللى اتنشرت فى سنة 2009

قالوا عنه 

 قالت مجلة تايم "انه واحد من 100 شخص الاكثر تأثيرا فى سنة 2004"
 وجهت له انتقادات من الكنيسة الكاثوليكية على كتابه شيفرة دا فينشي

روايته 

 الحصن الرقمى "Digital Fortress" اتنشرت سنة 1998
 ملايكة و شياطين "Angels & Demons" اتنشرت سنة 2000
 حقيقة الخديعة "Deception Point" اتنشرت سنة 2001
 دا ڤينشى كود "The Da Vinci Code" اتنشرت سنة 2003
 الرمز الضايع "The Lost Symbol" اتنشرت سنة 2009
 انفيرنو "Inferno" ، اتنشرت سنة 2013
 الجحيم

مصادر 

مواليد 1964
روائيين
ارثر كونان دويل

السير ارثر كونان دويل (22 مايو 1859 - 7 يوليه 1930) كاتب و دكتور و مؤرخ اسكتلاندى. بتعتبر من اشهر اعماله هو شخصية شارلوك هولمز, المحقق اللى بيحل الجرايم باساليب غريبة و بطرق مش بتخطر على بال حد وبعتمد على الاستنتاج من حاجات بسيطة لحل الجريمة. الشخصية دى ظهرت فى فى اعمال كتيرة ليه وساعات اخدت اسم الشخصية. الشخصية دى لسه مشهورة وببتقرا قصصها لحد دلوقتى.

ارثر دويل درس الطب فى جامعة ادنبره واتئثر جدا بشخصية استاذه فى الجامعة (د. جوزيف بل)اللى كان بيتمتع بقدرة عالية على الاستنتاج اللى استخدمها بعد كدا فى حياته و فى روايته لشرلوك هولمز.

بعد الجامعة راح لندن و فتح عيادة هناك بس فشل انه يعمل نجاح كبير و بدا يكتب قصص و نجاح نجاح كبير. اخد لقب فارس او السير (Sir) من الملكة فيكتوريا سنة 1902 عشان اعماله و جهوده علشان بنا مستشفى ميدانى فى جنوب افريقيا.

اعماله 

روايات و قصص ظهر فيها شارلوك هولمز 

 (الغرقة ذات اللون القرمزي) اول قصة طلع فيها شارلوك هولمز
 مغامرة الرجال الراقصين
 (علامة الاربعة)
 (فضيحة فى بوهيميا)
 (الرجل ذو الشفة المقلوبة)
 (مغامرة إكليل العقيق)
 (مغامرة المشكلة الاخيرة)
 (مغامرة البيت الفارغ)
 (مغامرة تشارلز أغسطس ميلفيرتون)
 (مغامرة المحقق المحتضر)
 (كلب ال باسكرفيل)
 (قضية هوية).
 (مغامرة صندوق الورق).
 (مغامرة ميدان ريغاتي)
 (مغامرة البيت الفارغ)
 (مغامرة باني نوروود)
 (قضية شارلوك هولمز)

قصص قصيرة منها:
 العالم الضايع
 لما صرخ العالم
 روايات تاريخة منها:
 الشركة البيضاء
 الظل العظيم
 سير نايجل

مصادر 

مواليد 1859
وفيات 1930
كتاب انجليز
روائيين
لاادريين
ماسونيين
واخد لقب سير
جمال حمدان

جمال محمود صالح حمدان (4 فبراير 1928 - 17 ابريل 1993) جغرافى مصرى.

 اتولد فى قرية ناى فى محافظة القليوبية.
 اتخرج من كلية اداب قسم جغرافيا جامعة القاهرة سنة 1948 و اتعين معيد فيها
 اخد الدكتوراه عام سنه من جامعة ريدنج بلندن عن سكان وسط الدلتا زمان
 ليه 29 كتاب و 79 بحث و مقالة، اشهرها كتاب موسوعة شخصية مصر دراسة فى عبقرية المكان 
 أخد جايزة الدوله التقديريه فى العلوم الاجتماعية سنة 1986.
 اخد وسام الجمهوريه من الدرجه الاولى فى العلوم سنة 1988.

كتبه 
 دراسات فى العالم العربي، القاهرة، 1958
 أنماط من البيئات، القاهرة، 1958
 دراسة فى جغرافيا المدن، القاهرة، 1958
 المدينة العربية، القاهرة، 1964
 بترول العرب، القاهرة، 1964
 الاستعمار والتحرير فى العالم العربي، القاهرة، 1964
 اليهود انثروبولوجياً، كتاب الهلال، 1967
 شخصية مصر، كتاب الهلال، 1967
 استراتيجية اللاستعمار والتحرير، القاهرة، 1968
 مقدمة كتاب ((القاهرة)) لديزموند ستيوارت، ترجمة يحيى حقى، 1969
 العالم الاسلامي المعاصر، القاهرة 1971
 بين أوروبا واسيا، دراسة فى النظائر الجغرافيا، القاهرة، 1972
 الجمهورية العربية الليبية، دراسة فى الجغرافيا السياسية، القاهرة، 1973
 6 اكتوبر فى الاستراتيجية العالمية، القاهرة، 1974
 قناة السويس، القاهرة، 1975
 افريقيا الجديدة، القاهرة، 1975
 موسوعة (شخصية مصر - دراسة فى عبقرية المكان) 4 اجزاء، القاهرة، 1975 - 1984

جوايز و تكريم 

 جايزة الدولة التقديرية فى العلوم الاجتماعية سنة 1986
 جايزة التقدم العلمي سنة 1992- الكويت
 جايزة الدول التشجيعية فى العلوم الاجتماعية سنة 1959
 وسام العلوم من الطبقة الأولى عن كتاب "شخصية مصر" سنة 1988

لينكات خارجيه ليها علاقه بالموضوع 
 فى ذكرى ميلاد عبقرى العصر

مصادر 

مواليد 1928
وفيات 1993
جغرافيين مصريين
اكاديميين مصريين
كتاب مصريين
سيكولاريين
مصريين اخدوا جايزة الدوله التقديريه
مصريين واخدين وسام الجمهوريه
قليوبيين
ناس من قليوب
متعلمين فى جامعة القاهره